[{"text_idx": "#000000", "text": "Gwefan ystadegau sy'n ymwneud a\u0302'r Gymraeg \u2013 a rhagor"}, {"text_idx": "#000002", "text": "Map siroedd: % yn gallu siarad Cymraeg, fesul oedran\n% yn gallu siarad Cymraeg, yn o\u0302l awdurdod lleol a grw\u0302p oed hyblyg\n% yn gallu siarad Cymraeg (map LSOAs)\nNifer yn gallu siarad Cymraeg (map yswigod LSOA)\nSiartiau Cyfrifiad 2011: % yn siarad Cymraeg yn o\u0302l oed, fesul Awdurdod Lleol"}, {"text_idx": "#000005", "text": "Sgiliau yn y Gymraeg yn o\u0302l oed, fesul awdurdod lleol, yn 2011 a 2001\nSiarad Cymraeg yn o\u0302l oed, fesul awdurdod lleol, yn 2011 a 2001\nCymharu Cyfrifiad 2011 a\u0302 chyfrifiadau blaenorol"}, {"text_idx": "#000006", "text": "Iaith TGAU mewn ysgolion uwchradd a chanol cyfrwng Cymraeg neu ddwyieithog\nDysgu\u2019r Gymraeg mewn ysgolion uwchradd\nCategori cyfrwng dysgu ysgolion cynradd\nMap ysgolion yn o\u0302l categori iaith"}, {"text_idx": "#000010", "text": "Aseswyd 6,068 o ddisgyblion mewn Cymraeg ar ddiwedd Cyfnod Allweddol 3 (Blwyddyn 9, yn 14 oed yn fras) yn 2019, sef 18.5% o\u2019r holl ddisgybion (mewn ysgolion a gynhelir) a aseswyd, cynnydd o 2 bwynt canran ers 2018."}, {"text_idx": "#000011", "text": "Cynyddodd y ganran a aseswyd mewn 8 awdurdod a gostyngodd mewn 9, heb gyfrif Torfaen. Dychwelodd Ysgol Gyfun Gwent Is Coed, Casnewydd, ganlyniadau CA3 am y tro cyntaf yn 2018 a dyna eglurhad dros ostyngiad ymddangosiadol Torfaen, gan yr arferai disgyblion o Gasnewydd fynychu Ysgol Gyfun Gwynllyw yn Nhorfaen."}, {"text_idx": "#000012", "text": "Yn Ynys Mo\u0302n y cafwyd y cynnydd mwyaf, o 69.9% i 72.5%, 2.6 pwynt canran. Ac eithrio Torfaen (gweler uchod), cafwyd y gostyngiad mwyaf ym Mhen-y-bont ar Ogwr, o 6.8% i 6.2%, -0.6 pwynt canran."}, {"text_idx": "#000013", "text": "Mae\u2019r siart canlynol yn dangos y canrannau a aseswyd mewn Cymraeg, yn o\u0302l lleoliad yr ysgol. Ni ddangosir dim ym Merthyr Tudful, Blaenau Gwent a Sir Fynwy gan nad oes ysgolion sy\u2019n dysgu Cymraeg iaith gyntaf ynddynt. Mae disgyblion y siroedd hynny\u2019n teithio i ysgolion mewn awdurdodau cyfagos. Mae agor ysgol newydd mewn un awdurdod yn gallu effeithio ar y ganran a ddangosir mewn awdurdod cyfagos, e.e. effeithiodd agor Ysgol Gymraeg Bro Morgannwg ar ganrannau Caerdydd, ac yn 2019, agor Ysgol Gyfun Gwent Is Coed, Casnewydd ar ganran Torfaen."}, {"text_idx": "#000015", "text": "Mae graddfa wahanol yn cael ei defnyddio ar yr echelin-y ar y chwith yn y siart blaenorol. Yn y siart canlynol, defnyddir yr un raddfa ar gyfer pob ardal."}, {"text_idx": "#000016", "text": "Dyma\u2019r un data eto ond mewn siart rhyngweithiol:"}, {"text_idx": "#000017", "text": "Mae\u2019r siart canlynol yn dangos y niferoedd a aseswyd yn hytrach na\u2019r canrannau."}, {"text_idx": "#000020", "text": "Defnyddiwyd data agored o dan Drwydded Llywodraeth Agored i gynhyrchu\u2019r siartiau ar y tudalen hwn."}]